ลูกค้า “เคทีซี” โวยรูดบัตรเครดิตไม่ได้ KTC แจ้งปรับปรุงระบบล่าช้า เร่งแก้ไขด่วน!
ลูกค้า "เคทีซี" โวยรูดบัตรเครดิตไม่ได้ KTC แจ้งการดำเนินงานปรับปรุงระบบเกิดความล่าช้า เร่งแก้ไขด่วน!
ลูกค้า "เคทีซี" โวยรูดบัตรเครดิตไม่ได้ KTC แจ้งปิดปรับปรุงระบบล่าช้า เร่งแก้ไขด่วน!
21 เม.ย. 2562

ผู้สื่อข่าวรายงานว่า เพจเฟสบุ๊ค “Ktc Real Privileges” โพสต์ข้อความระบุว่า “ขณะนี้ KTC ได้ทำการปิดระบบทำให้ไม่สามารถใช้งานได้ KTC รับทราบถึงปัญหาและกำลังเร่งดำเนินการแก้ใขให้สามารถกลับมาใช้บริการได้โดยเร็วที่สุด ขออภัยในความไม่สะดวก”

 
ทั้งนี้ลูกค้าได้เข้ามาแสดงความคิดเห็นต่อประเด็นดังกล่าว ซึ่งทางแอดมินเพจได้แจ้งต่อว่า “ขออภัยในความไม่สะดวกเป็นอย่างสูงครับ ขณะนี้หน่วยงานที่เกี่ยวข้องกำลังเร่งดำเนินการแก้ไขอย่างเร่งด่วนที่สุดเพื่อให้กลับมาใช้งานตามปกติครับ KTC ขอทราบหมายเลขโทรศัพท์มือถือเพิ่มเติม เพื่อส่ง SMS แจ้งให้ทราบหลังจากใช้งานได้ตามปกติแล้วครับ”
อนึ่งก่อนหน้านี้ เมื่อวันที่ 12 เม.ย.2562 เพจเฟสบุ๊ค “Ktc Real Privileges” โพสต์ข้อความระบุว่า “KTC จะทำการปิดปรับปรุงระบบเพื่อพัฒนาการให้บริการบัตรเครดิต ในวันที่ 19 เมษายน 2562 – เวลา 23:00 น. ถึงวันที่ 20 เมษายน 07:00 น. และวันที่ 21 เมษายน 2562 – เวลา 23:00 น. ถึง วันที่ 22 เมษายน 02:00 น. ซึ่งทำให้ไม่สามารถใช้และรับชำระบัตรเครดิต KTC รวมถึงบริการ online ต่างๆ ในช่วงเวลาดังกล่าว
ทั้งนี้หากท่านสมาชิกพบปัญหาการใช้งาน สามารถติดต่อ KTC PHONE 021235000 ได้ตลอด 24 ช.ม. ทาง KTC ต้องขออภัยในความไม่สะดวกมา ณ ที่นี้”
